/* KOM/97/0587 lopull. - CNS 97/0310 */ Ehdotus neuvoston päätökseksi Euroopan atomienergiayhteisön (Euratom) viidennen puiteohjelman (1998-2002) täytäntöönpanosta yritysten, tutkimuskeskusten ja korkeakoulujen osallistumista koskevien sääntöjen osalta



Virallinen lehti nro C 040 , 07/02/1998 s. 0022



Ehdotus neuvoston päätökseksi Euroopan atomienergiayhteisön (Euratom) viidennen puiteohjelman (1998-2002) täytäntöönpanosta yritysten, tutkimuskeskusten ja korkeakoulujen osallistumista koskevien sääntöjen osalta (98/C 40/09) (ETA:n kannalta merkityksellinen teksti) KOM(97) 587 lopull./2 - 97/0310(CNS) (Komission esittämä 16 päivänä joulukuuta 1997) (Kumoaa ja korvaa EYVL C 3:ssa 7 päivänä tammikuuta 1998 julkaistun tekstin) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 7 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon sekä katsoo, että tutkimus- ja koulutustoimintaa koskeva Euroopan atomienergiayhteisön (Euratomin) viides puiteohjelma (1998-2002), "viides puiteohjelma", on hyväksytty . . . tehdyllä neuvoston päätöksellä N:o . ./. . ./Euratom; päätöksen liitteessä III esitettyjä yhteisön rahoitusosuutta koskevia yksityiskohtaisia sääntöjä on täydennettävä muilla säännöksillä yritysten, tutkimuskeskusten ja korkeakoulujen osallistumisesta, uusien säännösten olisi muodostettava kaikenkattavat, johdonmukaiset ja avoimet puitteet, yritysten, tutkimuskeskusten ja korkeakoulujen osallistumista koskevissa säännöissä on otettava huomioon epäsuoran tutkimuksen, mukaan lukien esittely ja koulutuksen, jäljempänä "TTKK-toiminnan" luonne; kyseiset säännöt vaihtelevat sen mukaan, onko osallistuja jäsenvaltiosta, assosioituneesta valtiosta tai kolmannesta maasta ja mikä on tämän oikeudellinen asema, kolmansien maiden oikeussubjektien osallistumisen on oltava mahdollista erityisesti kansainvälisten sopimusten perusteella; yhteisön kanssa erityisesti perustamissopimuksen 101 artiklan perusteella tehtyjen sopimusten täytäntöönpanossa on kuitenkin noudatettava vastavuoroisuutta ja kunnioitettava henkistä ja teollista omaisuutta; tämän perusteella yhteisön oikeussubjekteilla on oltava todelliset mahdollisuudet osallistua asianomaisen kolmannen valtion tutkimusohjelmiin, yhteinen tutkimuskeskus, jäljempänä "YTK" osallistuu epäsuoraan TTKK-toimintaan samoin perustein kuin jäsenvaltioon tai assosioituneeseen valtioon sijoittautuneet oikeussubjektit, yhteisön rahoitus olisi maksettava osallistujille epäsuoran TTKK-toiminnan todistettujen tukikelpoisten kustannusten perusteella; mikä ei estä käyttämästä muita, tätä tarkoituksenmukaisempia menetelmiä, TTKK-toiminnassa on noudatettava moitteettoman varainhoidon periaatteita, hallittua lämpöydinfuusiota ja ydinfissioon liittyviä energiajärjestelmiä koskevassa tutkimus- ja koulutusohjelmassa voidaan täsmentää tai täydentää yritysten, tutkimuskeskusten ja korkeakoulujen osallistumista koskevia sääntöjä ohjelman tavoitteiden toteutumisen edellyttämällä tavalla, tietojen levittämistä koskevat säännökset ovat perustamissopimuksen 12-29 artiklassa, ja johdonmukaisuuden varmistamiseksi viidennessä puiteohjelmassa toteutettavan toiminnan ja tutkimusta, teknologista kehittämistä ja esittelyä koskevasta Euroopan yhteisön viidennestä puiteohjelmasta (1998-2002) . . . tehdyn Euroopan parlamentin ja neuvoston päätöksen N:o . ./. . ./EY soveltamiseksi toteutettavan toiminnan välillä tämä päätös sekä yritysten, tutkimuskeskusten ja korkeakoulujen osallistumista sekä tutkimustulosten levittämistä koskevista säännöistä tehty neuvoston päätös olisi tehtävä samanaikaisesti ja samaksi ajanjaksoksi, ON PÄÄTTÄNYT SEURAAVAA: I LUKU: YLEISET SÄÄNNÖKSET 1 artikla Määritelmät Tässä päätöksessä tarkoitetaan a) "TTKK-toiminnalla" tutkimusta, mukaan lukien esittely, ja koulutusta koskevaa toimintaa, sellaisina kuin ne on yksilöity viidennen puiteohjelman liitteessä II; b) "epäsuoralla TTKK-toiminnalla" yhtä viidennen puiteohjelman liitteessä III kuvailluista TTKK-toiminnan kahdesta vaihtoehtoisesta täytäntöönpanotavasta. Sitä toteuttavat kolmannet yhteisön kanssa tehtyjen sopimusten puitteissa, ja YTK voi osallistua siihen 6 artiklassa mainituilla edellytyksillä; c) "assosioituneella valtiolla" valtiota, joka on osapuolena kansainvälisessä sopimuksessa, joka on tehty yhteisön kanssa erityisesti perustamissopimuksen 101 artiklan nojalla ja jonka perusteella kyseinen sopimuspuoli osallistuu viidennen puiteohjelman rahoitukseen. Mainittu sopimus koskee tutkimuksen ja koulutuksen alan yhteistyötä; d) "kolmannella valtiolla" valtiota, joka ei ole jäsenvaltio eikä assosioitunut valtio, e) "oikeussubjektilla" - luonnollista henkilöä tai - oikeushenkilöä edellyttäen, että se on perustettu yhteisön oikeuden tai sovellettavan kansallisen oikeuden mukaisesti ja että sillä on oikeustoimikelpoisuus tai että sillä voi olla omissa nimissään kaikenlaisia oikeuksia ja velvollisuuksia ja että se voi tehdä sopimuksia ja esiintyä oikeudenkäynnissä asianosaisena; f) "kansainvälisellä järjestöllä" yhteisöä lukuun ottamatta valtioiden välisiä yhteenliittymiä, jotka perustuvat sopimukseen tai vastaavaan asiakirjaan, joilla on yhteisiä elimiä ja joilla on osapuolina olevien valtioiden asemasta erillinen oikeushenkilöllisyys, g) "potentiaalisella TTKK-käyttäjällä" oikeussubjektia, kansainvälistä järjestöä tai YTK:ta, joka tieteellisten, teknologisten, taloudellisten tai yhteiskunnallisten tarpeidensa ja asemansa takia pystyy omalla erityispanoksellaan hyödyntämään epäsuoran TTKK-toiminnan tuloksena saatavia tietoja tai edistämään niiden hyödyntämistä. II LUKU: YRITYSTEN, TUTKIMUSKESKUSTEN JA KORKEAKOULUJEN OSALLISTUMISTA KOSKEVAT SÄÄNNÖT 2 artikla Soveltamisala Tässä luvussa vahvistettuja sääntöjä sovelletaan perustamissopimuksen 10 artiklan mukaisesti oikeussubjektien ja kansainvälisten järjestöjen osallistumiseen YTK:n epäsuoraan TTKK-toimintaan. 1 JAKSO: OSALLISTUMISEHDOT 3 artikla Osallistujien määrä epäsuorassa TTKK-toiminnassa 1. Epäsuoran TTKK-toiminnan toteuttajina on: a) joko vähintään kaksi toisistaan riippumatonta oikeussubjektia, jotka ovat sijoittautuneet eri jäsenvaltioihin tai joista toinen on sijoittautunut jäsenvaltioon ja toinen assosioituneeseen valtioon, b) tai vähintään yksi oikeussubjekti, joka on sijoittautunut jäsenvaltioon tai assosioituneeseen valtioon, ja YTK, c) taikka johonkin kolmanteen valtioon sijoittautunut oikeussubjekti tai sijoittautuneita oikeussubjekteja taikka kansainvälinen järjestö, joka toimii yhteistyössä, tai useampia kansainvälisiä järjestöjä, jotka toimivat yhteistyössä tarvittavan vähimmäismäärän kanssa johonkin jäsenvaltioon tai assosioituneeseen valtioon sijoittautuneita oikeussubjekteja ja YTK:n kanssa a tai b alakohdassa edellytetyllä tavalla. 2. Milloin epäsuoraa TTKK-toimintaa toteuttaa TTKK-toiminnan tai epäsuoran TTKK-toimen luonteesta johtuen yksi ainoa osallistuja, tämän on oltava: a) jäsenvaltioon, assosioituneeseen valtioon tai kolmanteen valtioon sijoittautunut oikeussubjekti b) kansainvälinen järjestö c) YTK. 4 artikla Jäsenvaltioiden ja assosioituneiden valtioiden oikeussubjektien osallistumisehdot 1. Epäsuoraan TTKK-toimintaan voi osallistua ja viidennen puiteohjelman rahoitusta saada jäsenvaltioon tai assosioituneeseen valtioon sijoittautunut oikeussubjekti edellyttäen, että a) muun kuin b ja c alakohdassa tarkoitetun epäsuoran TTKK-toiminnan osalta kyseinen oikeussubjekti: - harjoittaa tai aikoo harjoittaa tutkimukseen, teknologiseen kehittämiseen tai esittelyyn liittyvää toimintaa tai - osallistuu TTKK-toiminnan tulosten levittämiseen ja hyödyntämiseen tai - on TTKK-tulosten potentiaalinen käyttäjä b) aihekohtaisten verkkojen ja yhtenäisen toiminnan osalta oikeussubjekti - täyttää ainakin yhden a alakohdassa mainituista edellytyksistä tai - tuntee kyseistä tutkimusalaa niin hyvin, että se pystyy antamaan toteutettavan työn laadulle tuntuvaa lisäarvoa c) liitännäistoimenpiteiden osalta oikeussubjektilla on kyseisen epäsuoran TTKK-toimen toteuttamiseen tarvittava tekninen asiantuntemus. 2. Kun epäsuoran TTKK-toimen kohde mahdollistaa sen, 1 kohdassa tarkoitetun oikeussubjektin on toteutettava työt pääasiallisesti jäsenvaltioiden tai assosioituneiden valtioiden alueella. 5 artikla Kolmansien valtioiden oikeussubjektien ja kansainvälisten järjestöjen osallistumisehdot 1. Rajoittamatta 2 kohdassa mainittujen ehtojen noudattamista kolmanteen valtioon sijoittautunut oikeussubjekti taikka kansainvälinen järjestö voi osallistua epäsuoraan TTKK-toimintaan saamatta rahoitusta viidennestä puiteohjelmasta, jos: a) sen osallistuminen on yhteisön edun mukaista, b) epäsuoraa TTKK-toimintaa koskevaan ehdotukseen osallistuvien määrä on 3 artiklan mukainen ja c) se täyttää 4 artiklan 1 kohdassa mainitut jäsenvaltioiden ja assosioitujen valtioiden oikeussubjekteja koskevat ehdot. 2. Kolmanteen maahan sijoittautunut oikeussubjekti voi osallistua a) saamatta rahoitusta viidennestä puiteohjelmasta - hallittua lämpöydinfuusiota ja ydinfissioon liittyviä energiajärjestelmiä koskevaan tutkimus- ja koulutusohjelmaan, joihin se kolmas valtio, johon oikeussubjekti on sijoittautunut, voi osallistua erityisesti perustamissopimuksen 101 artiklan nojalla yhteisön kanssa tehdyn kansainvälisen tutkimus- ja koulutusalan yhteistyötä koskevan sopimuksen perusteella noudattaen sopimuksessa määrättyjä periaatteita, edellytyksiä ja rajoituksia, - ensimmäisessä luetelmakohdassa mainittuun tutkimus- ja koulutusohjelmaan, joka on avoin ilman kansainvälistä sopimusta sille kolmannelle valtiolle, johon oikeussubjekti on sijoittautunut, - muissa kuin ensimmäisessä ja toisessa luetelmakohdassa mainituissa tapauksissa ensimmäisessä luetelmakohdassa mainittuun tutkimus- ja koulutusohjelmaan edellyttäen, että sen osallistuminen on perusteltua, toisin sanoen että se on välttämätöntä tutkimus- ja koulutusohjelman tai sen osan täytäntöönpanon kannalta mainitun ohjelman tavoitteiden mukaisesti, b) poikeuksellisesti saaden rahoitusta viidennestä puiteohjelmasta, jos oikeussubjekti vastaa jotain a alakohdassa mainittua tapausta ja jos rahoitus on asianmukaisesti perusteltua, toisin sanoen jos se on välttämätöntä kyseisen epäsuoran TTKK-toimen tavoitteiden saavuttamisen kannalta. Tätä alakohtaa ei sovelleta viidennen puiteohjelman liitteessä II määriteltyihin koulutusapurahoihin. 3. Kun TTKK-toiminta koskee erityisesti Keski- ja Itä-Euroopan maita ja entisestä Neuvostoliitosta syntyneitä valtioita, johonkin näistä kolmansista valtioista sijoittautunut oikeussubjekti, joka täyttää 1 kohdassa mainitut edellytykset, voi osallistua ja saada rahoitusta viidennestä puiteohjelmasta hallittua lämpöydinfuusiota ja ydinfissioon liittyviä energiajärjestelmiä koskevassa tutkimus- ja koulutusohjelmassa mainituilla tavoilla. 4. Kansainvälinen järjestö voi poikkeuksellisesti saada rahoitusta viidennestä puiteohjelmasta edellyttäen, että a) muussa epäsuorassa TTKK-toiminnassa kuin liitännäistoimenpiteiden osalta - rahoitus on asianmukaisesti perusteltua, toisin sanoen välttämätöntä kyseisen epäsuoran TTKK-toimen tavoitteiden saavuttamiseksi ja - kansainvälisellä järjestöllä on käytössään tai se on saamassa käyttöönsä suunnitellun tutkimustyön perustaksi tarvittavat rakenteet i) jäsenvaltiossa tai assosioituneessa valtiossa tai ii) kolmannessa valtiossa sillä edellytyksellä, että mainitut rakenteet ovat välttämättömät suunnitellun tutkimustyön toteuttamiseksi b) liitännäistoimenpiteiden osalta sillä on tarvittava tekninen asiantuntemus, jollaista jäsenvaltioista tai assosioituneista valtioista ei löydy helposti tai lainkaan. 6 artikla YTK:n osallistumisehdot Jollei muuta johdu niistä talousarvioon liittyvistä ja hallinnollisista toimenpiteistä, jotka mahdollistavat YTK:n osallistumisen epäsuoraan TTKK-toimintaan, YTK:ta koskevat samat ehdot, oikeudet ja velvoitteet kuin jäsenvaltioon tai assosioituneeseen valtioon sijoittautuneita oikeussubjekteja, jotka osallistuvat epäsuoraan TTKK-toimintaan. 7 artikla Voimavaroja koskevat edellytykset 1. Jokaisella oikeussubjektilla ja kansainvälisellä järjestöllä sekä YTK:lla on oltava: - jätettäessä epäsuoraa TTKK-tointa koskeva ehdotus vähintään toiminnan toteuttamiseen tarvittavat voimavarat - sopimusta allekirjoittaessa pääosa toiminnan toteuttamiseen tarvittavista voimavaroista. 2. Epäsuoran TTKK-toimen toteutukseen osallistumista varten tarvittavilla voimavaroilla tarkoitetaan henkilöstöä, infrastruktuureja, rahoitusta ja tarvittaessa aineetonta omaisuutta. 2 JAKSO: MENETTELYT 8 artikla Sovellettavat menettelyt 1. Epäsuorasta TTKK-toiminnasta, lukuun ottamatta liitännäistoimenpiteitä, julkaistaan pääsääntöisesti ehdotuspyynnöt Euroopan yhteisöjen virallisessa lehdessä. Niitä voi edeltää tiedotusluonteinen pyyntö kiinnostuksenilmaisemisesta. Epäsuorassa TTKK-toiminnassa hallitun lämpöydinfuusion alalla, joka toteutetaan assosiointisopimuksien, NET-sopimuksen, kansainväliseen lämpöydinkoereaktoriin ITERiin liittyvää toimintaa koskevan Euroopan yhteisön, Japanin, Venäjän federaation ja Amerikan yhdysvaltojen nelikantasopimuksen tai JET-yhteisyrityksen (Joint European Torus) yhteydessä taikka muun sellaisen sopimuksen puitteissa, jonka yhteisö on tehnyt, on noudatettava mainituissa sopimuksissa vahvistettuja menettelytapoja. 2. Tapauksen mukaan liitännäistoimenpiteitä toteutettaessa - julkaistaan ehdotuspyyntöjä noudattaen 1 kohdassa mainittuja yksityiskohtaisia sääntöjä, - noudatetaan julkisten hankintojen menettelyjä, jos epäsuora TTKK-toimi muodostuu ostosta tai palvelusta alalla sovellettavien säännösten mukaan, - julkaistaan hakuilmoituksia, toimenpiteen edellyttäessä, että komissio ottaa tasapainoisesti huomioon tutkimusalan eri toimijat, sanotun kuitenkaan rajoittamatta mahdollisuutta menetellä toisin samassa tarkoituksessa, jos kyseessä ovat viidennen puiteohjelman 5 artiklan 2 kohdassa tarkoitetut korkeatasoiset asiantuntijat. 3. Kokeilutoimina toteutettaviin epäsuoriin TTKK-toimiin sovelletaan kyseisen toiminnan kannalta tarkoituksenmukaisia menettelytapoja. 9 artikla Valintaperusteet ja menettelytavan tyypin perusteella sovellettavat edellytykset 1. Ehdotuspyynnön johdosta tehdyt epäsuoraa TTKK-toimintaa koskevat ehdotukset sekä kokeilutoimet valitaan 3-7 artiklassa säädettyjen osallistumisehtojen perusteella ja a, b ja c alakohdassa esitettyjen perusteiden nojalla; ne otetaan huomioon sen mukaan, mikä on epäsuoran TTKK-toimen luokka ja TTKK-toiminnan luonne: a) viidennen puiteohjelman liitteessä I esitetyt perusteluokat, b) hallittua lämpöydinfuusiota ja ydinfissioon liittyviä energiajärjestelmiä koskevassa tutkimus- ja koulutusohjelmassa esitetyt lisäperusteet, c) seuraavat perusteet: - epäsuoraa TTKK-toimintaa koskevan ehdotuksen innovatiivisuus - tulosten levittämis- tai käyttönäkymät sellaisina, kuin ne on esitetty epäsuoraa TTKK-tointa koskevaan ehdotukseen liitetyssä levittämis- ja hyödyntämissuunnitelmassa. 2. Ne liitännäistoimenpiteitä koskevat ehdotukset, joihin sovelletaan julkisia hankintoja koskevia menettelyjä, arvioidaan asiassa sovellettavien säännösten mukaisesti määriteltyjen valinta- ja myöntämisperusteiden mukaan. 3. Valinta hakuilmoituksen perusteella ehdotuksen tehneiden kesken tehdään komission asiaa koskevassa päätöksessä vahvistettujen perusteiden sekä tilanteeseen sovellettavien 3, 4 ja 5 artiklan osallistumisehtojen pohjalta. 3 JAKSO: SOPIMUKSET 10 artikla Yhteisön myöntämä rahoitus ja tukeen oikeuttavat kustannukset 1. Yhteisön myöntämä rahoitus muodostuu epäsuoraan TTKK-toimeen liittyvien tukikelpoisten kustannusten korvaamisesta kokonaan tai osittain viidennen puiteohjelman liitteessä III annettujen säännösten mukaisesti. 2. Tukeen oikeutettuja ovat epäsuoraan TTKK-toimeen liittyvät kustannukset, jos ne ovat kyseisen toimen kannalta tarpeellisia ja niistä määrätään sopimuksessa. Kustannukset oikeuttavat korvaukseen, jos ne ovat aiheutuneet toiminnasta ja jos ne on kirjattu kirjanpitoon tai verotusasiakirjoihin. 3. Tavanomainen menettely ehdotuspyynnön perusteella tehdyissä sopimuksissa on, että epäsuoran TTKK-toimen tukeen oikeuttavat kustannukset korvataan tositteita vastaan. Yleiskustannukset voidaan laskea joko kiinteästi vahvistetun määrän tai todellisten kustannusten perusteella edellyttäen, että jälkimmäisessä tapauksessa kustannuksia selittävät ja todistavat asiakirjat ovat hyväksyttäviä. Epäsuoraa TTKK-tointa koskevaan ehdotukseen osallistuvien pyynnöstä ja yhteisymmärryksessä komission kanssa on mahdollista soveltaa toista menetelmää: a) pienen mittakaavan hankkeissa työn arvioitujen kustannusten perusteella määrättyjä kiinteitä määriä, b) muissa tapauksissa sopimuksessa vahvistettujen tavoitteiden saavuttamiseen sidottuja kiinteitä määriä. 4. Viidennen puiteohjelman liitteessä III esitettyihin tukikelpoisiin lisäkustannuksiin sisältyvät: - ylimääräiset kustannukset, jotka aiheutuvat ainoastaan epäsuoraan TTKK-toimeen osallistumisesta, - yleisten kustannusten kiinteämääräinen maksuosuus. Viidennen puiteohjelman liitteessä III tarkoitettujen tutkimusta, teknologista kehittämistä ja esittelyä koskevien hankkeiden yhteydessä puhutaan lisäkustannuksista,kun epäsuoraan TTKK-toimeen osallistuvan käyttämässä kirjanpitojärjestelmässä ei komission mukaan ole mahdollista määrittää riittävän tarkasti epäsuorasta TTKK-toimesta aiheutuvien todellisten kustannusten kokonaismäärää. 11 artikla Sopimukset Epäsuoraa TTKK-tointa koskevista ehdotuksista, jotka on valittu jonkin 8 artiklassa mainitun menettelytavan mukaisesti, tehdään sopimus. III LUKU: LOPPUSÄÄNNÖKSET 12 artikla Hallittua lämpöydinfuusiota ja ydinfissioon liittyviä energiajärjestelmiä koskevassa tutkimus- ja koulutusohjelmassa mahdollisesti annettavat määräykset Hallittua lämpöydinfuusiota ja ydinfissioon liittyviä energiajärjestelmiä koskevasta tutkimus- ja koulutusohjelmasta, jolla pannaan täytäntöön viides puiteohjelma, tehtävässä neuvoston päätöksessä voidaan täsmentää tai täydentää yritysten, tutkimuskeskusten ja korkeakoulujen osallistumissääntöjä. Ensimmäinen kohta ei koske 1 artiklassa esitettyjä määritelmiä, 5 artiklan 2 kohdan b alakohdan toisessa alakohdassa tarkoitettuja koulutusapurahoja eikä 14 artiklassa tarkoitettua kolmansien valtioiden luetteloa. 13 artikla Yksityiskohtaiset soveltamissäännöt Komissio vahvistaa 3, 7 ja 10 artiklan yksityiskohtaiset soveltamissäännöt. 14 artikla Kolmansien valtioiden luettelon julkaiseminen Luettelo 5 artiklan 2 kohdan a alakohdassa tarkoitetuista kolmansista valtioista julkaistaan Euroopan yhteisöjen virallisessa lehdessä. 15 artikla Kertomukset Vuosikertomus, jonka komissio esittää viidennen puiteohjelman 5 artiklan 4 kohdan mukaisesti Euroopan parlamentille ja neuvostolle, sisältää tietoja tämän päätöksen täytäntöönpanosta. 16 artikla Voimassaoloaika Tätä päätöstä sovelletaan täytäntöönpantaessa viidennen puiteohjelman epäsuoraa TTKK-toimintaa.